Νταμιάν Περκί

Ο Νταμιάν Αλμπέρ Ρενέ Περκί (γαλλικά: Damien Albert René Perquis, γενν. στις 10 Απριλίου 1984) είναι Πολωνός-Γάλλος πρώην επαγγελματίας ποδοσφαιριστής, ο οποίος αγωνιζόταν ως αμυντικός. Εκπροσώπησε τη Γαλλία σε επίπεδο νέων, πριν αποκτήσει την πολωνική ιθαγένεια και αγωνιστεί για την Εθνική ανδρών Πολωνίας.

Προσωπική ζωή 
Ο Περκί γεννήθηκε στην Τρουά της Γαλλίας. Είναι πολωνικής καταγωγής μέσω της γιαγιάς του, Γιουζέφα Μπιέρουα. Οι Πολωνοί πρόγονοί του ήταν από το Στσιζέφκο, στην κεντρική Πολωνία. Είναι παντρεμένος και έχει δύο παιδιά.

Σταδιοδρομία σε συλλόγους

Τρουά 
Ο Περκί αναδείχθηκε από τις ακαδημίες νέων της Τρουά ΑΚ. Έπαιξε στη Λιγκ 2 με την ομάδα για 2 χρόνια, όπου ήταν ένας από τους καλύτερους αμυντικούς του πρωταθλήματος.

Σαιντ-Ετιέν 
Το 2005, υπέγραψε με τη Σαιντ-Ετιέν της Λιγκ 1 ως ελεύθερος παίκτης. Σε δύο σεζόν, δεν κατάφερε να εντυπωσιάσει και εντάχθηκε με δανεισμό στη Σοσό. Μετά από κάποια αρχικά προβλήματα, τελικά βρήκε τη φόρμα του και έγινε βασικός παίκτης.

Σοσό 
Το 2008, η Σοσό αγόρασε τον Περκί. Έκανε συνολικά 146 εμφανίσεις για τον σύλλογο, σημειώνοντας έντεκα γκολ, πριν αποχωρήσει το καλοκαίρι του 2012.

Ρεάλ Μπέτις 
Το καλοκαίρι του 2012, ο Περκί έγινε μέλος της ισπανικής Ρεάλ Μπέτις. Υπέστη αρκετούς σοβαρούς τραυματισμούς ενώ ήταν στην Ισπανία και περιορίστηκε σε 32 αγώνες πρωταθλήματος τα τρία του χρόνια στην ομάδα.

Τορόντο ΦΚ 
Ο Περκί αποδεσμεύτηκε από τη Μπέτις και υπέγραψε με την Τορόντο ΦΚ του Μέιτζορ Λιγκ Σόκερ στις 26 Ιανουαρίου 2015. Συμφώνησε αμοιβαία να αποχωρήσει από το σύλλογο στις 12 Ιουλίου 2016.

Νότιγχαμ Φόρεστ 
Στις 22 Ιουλίου 2016, ο Περκί υπέγραψε συμβόλαιο δύο ετών με τη Νότιγχαμ Φόρεστ. Στις 27 Αυγούστου 2016, σημείωσε το πρώτο του γκολ για τον σύλλογο, στην εντός έδρας νίκη με 3-1 εναντίον της Λιντς Γιουνάιτεντ. Στις 24 Ιουλίου 2017, ο Περκί και η Νότιγχαμ Φόρεστ συμφώνησαν από κοινού στη λύση του συμβολαίου του.

Γκαζελέκ Αζαξιό 
Το 2017, εντάχθηκε στη γαλλική Γκαζελέκ Αζαξιό της τρίτης κατηγορίας, όπου έπαιξε για δύο χρόνια.

Εθνική ομάδα 
Ο Περκί είχε τρεις συμμετοχές για την Εθνική Γαλλίας U21. 

Το Δεκέμβριο του 2008, δήλωσε το ενδιαφέρον του να παίξει για την Εθνική Πολωνίας. Ο Φραντσίσεκ Σμούντα, τότε προπονητής της Πολωνίας, επιβεβαίωσε αυτές τις πληροφορίες τον Ιούλιο του 2010. Τον Ιανουάριο του 2011, αναφέρθηκε ότι ο Περκί είχε καταθέσει έγγραφα αίτησης υπηκοότητας. Ωστόσο, η οικογένειά του είχε χάσει ορισμένα απαιτούμενα έγγραφα και ο Σμούντα έπρεπε να ζητήσει από τον Πολωνό πρόεδρο, Μπρονίσουαφ Κομορόφσκι, να εγκρίνει την αίτησή του. Ο Περκί έλαβε την πολωνική ιθαγένεια την 1η Σεπτεμβρίου 2011. 

Στις 6 Σεπτεμβρίου 2011, ο Περκί έκανε το ντεμπούτο του για την Πολωνία στη φιλική ισοπαλία με 2-2 εναντίον της Γερμανίας στο Γκντανσκ. Σημείωσε το πρώτο του γκολ στις 26 Μαΐου 2012, στη φιλική νίκη με 1-0 εναντίον της Σλοβακίας. Επιλέχθηκε στην τελική ομάδα για το Ευρωπαϊκό Πρωτάθλημα του 2012.

Στατιστικά σταδιοδρομίας

Διεθνή

Διεθνή γκολ

Παραπομπές

Εξωτερικοί σύνδεσμοι 
  
      
 Προφίλ στο Transfermarkt.com 

Πολωνοί ποδοσφαιριστές
Γάλλοι ποδοσφαιριστές
Γάλλοι πολωνικής καταγωγής
Πολιτογραφημένοι πολίτες της Πολωνίας
Αμυντικοί ποδοσφαιριστές
Ποδοσφαιριστές Εθνικής Γαλλίας Κ21
Ποδοσφαιριστές Εθνικής Πολωνίας
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές ΕΣ Τρουά ΑΚ
Ποδοσφαιριστές Λιγκ 2
Ποδοσφαιριστές ΑΣ Σαιντ-Ετιέν
Ποδοσφαιριστές Λιγκ 1
Ποδοσφαιριστές ΦΚ Σοσό
Ποδοσφαιριστές Ρεάλ Μπέτις
Ποδοσφαιριστές Πριμέρα Ντιβιζιόν
Ποδοσφαιριστές Σεγούντα Ντιβιζιόν
Ξένοι ποδοσφαιριστές στην Ισπανία
Πολωνοί ποδοσφαιριστές στο εξωτερικό
Γάλλοι ποδοσφαιριστές στο εξωτερικό
Ποδοσφαιριστές Τορόντο ΦΚ
Ποδοσφαιριστές Μέιτζορ Λιγκ Σόκερ
Ποδοσφαιριστές Νότιγχαμ Φόρεστ
Ποδοσφαιριστές Φούτμπολ Λιγκ (Αγγλία)
Ξένοι ποδοσφαιριστές στην Αγγλία
Ποδοσφαιριστές Γκαζελέκ Αζαξιό
Ποδοσφαιριστές Σαμπιονά Νασιονάλ
Πολωνοί γαλλικής καταγωγής